﻿ כדורסל: הגברים בבית, הנשים בחיפה
כדורסל: הגברים בבית, הנשים בחיפה
קבוצות הדגל של הפועל גליל עליון יתייצבו הערב למשחקי ליגה חשובים. הגברים יארחו את אליצור אשקלון – שמדורגת במקום הלפני האחרון, הנשים יתארחו אצל המוליכה מכבי חיפה. כתבה לקראת המשחקים בפנים.
ערב הכדורסל של הגליל בפתח. קבוצות הדגל של הפועל גליל עליון, שמדורגות בצמרות טבלאות הליגות הלאומיות – שהן ליגות המשנה, נכנסות לישורת האחרונה של הליגה הסדירה ומעתה כל משחק חשוב להשיג בו ניצחון, כדי להבטיח כמה שיותר מוקדם את המקום בפלייאוף העליון וגם כדי להגיע לפלייאוף העליון מעמדה טובה ובפורמה טובה.
אולם "הפיס" קורא לכם. הדור הצעיר של אוהדי הגליל
בשעה 19:30 יארח אולם "הפיס" בכפר בלום את משחקה של קבוצת הגברים מול אליצור אשקלון. הקבוצה הגלילית מדורגת במקום הרביעי בטבלה, בעוד שהקבוצה האורחת מהדרום מדורגת במקום הלפני אחרון. שחקני הגליל מגיעים למשחק אחרי שני ניצחונות רצופים. אליצור אשקלון אמנם מדורגת בתחתית הטבלה, אך במשחק החוץ האחרון שלה היא ניצחה את סגנית המוליכה מקרית מוצקין, שנחשבת לקבוצה מאוד ביתית – ואם ניזכר טוב, במשחק הראשון מול הגליל, שחקני הגליל נזקקו לשתי הארכות כדי לנצח את המשחק, ובכלל – הרבה משחקים של אשקלון היו צמודים, כך שאין שום פרומיל של סיבה להגיע שאננים הערב למשחק. מבחינה התקפית שתי הקבוצות עומדות על מאזן קליעה כמעט זהה – והן נחשבות לקבוצות שקלעו הכי פחות בליגה, מבחינה הגנתית יש יתרון לגליל – אך אשקלון נחשבת לאחת מקבוצות ההגנה הטובות בליגה. לגליל יש יתרון בפרמטר של ריבאונדים, לאשקלון יש יתרון בפרמטר של קליעות משלוש. שחקני המפתח של אשקלון הם הגבוה בילי מקשפורד – שמוביל את טבלת הקלעים עם ממוצע של 19.6 נקודות ואת טבלת הריבאונדים עם 11 כדורים חוזרים למשחק. לשחקנים הגבוהים של הגליל, ובראשם ג'ו לואל אצ'וול ומירון רוינה, בהחלט מצפה אתגר הערב. ניב ברקוביץ' הגארד של אשקלון, שמגיע ללאומית אחרי קריירה ארוכה ומכובדת בליגת העל, הוא מלך האסיסטים של הקבוצה עם ממוצע של 5.5 אסיסטים למשחק לצד ממוצע של 10.7 נקודות למשחק. בהחלט צפוי מאצ' מעניין בינו לבין גוני יזרעאלי ורון סבג. הכניסה הערב לשחקני מחלקת הנוער ובית הספר לכדורסל של הגליל חינם.
כמובן שגם הערב הוא שחקן מפתח. רשאד מדאן
בשעה 20:00 קבוצת הנשים של הגליל, שמדורגת במקום תתארח אצל מכבי חיפה – מוליכת הטבלה, שמקדימה אותה בשתי נקודות ובמאזנה הפסד אחד בלבד – 71:67 לגליל, במשחק שנערך בסיבוב הראשון באולם "הר וגיא". הן מבחינת סך הקליעות והן מבחינת סך הספיגות יש יתרון לא קטן לזכות הקבוצה מהכרמל, בשורותיה משחקת דניאל חג'ג' – ששיחקה בגליל לפני 4 שנים. לצידה משחקות עוד מספר גדול של שחקניות מוכשרות, שלבטח לא יעשו חיים קלים לשחקניות הגליל, שמבחינתן יעשו הכל כדי להוכיח שהן יכולות לנצח פעמיים באותה עונה את מכבי חיפה. המשחק ייערך באולם "הביכורים" בחיפה – הממוקם ברחוב הביכורים 19. המעוניינים להגיע למשחק, יש ליצור קשר עם מנהל הקבוצה הגלילית, עוז אוחנה, בטלפון: 054-5988488.
ערב קשוח בפתח. שחקניות הגליל והמאמן מארק בריסקר